Source: https://www.bkl.sk/zakaznici/
Timestamp: 2018-12-13 20:52:20+00:00

Document:
Zákazníci - informácie o nákupe (reklamačný poriadok, ...) | BKL ELEKTRO
Povinnosti predávajúcich v reklamačnom konaní upravuje Občiansky zákonník (ďalej len OZ – zákon č.40/1964 Zb. v znení neskorších predpisov, vrátane poslednej novely zákon č. 150/2004 Z. z.) a zákon č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov.
Na tovar predaný odo dňa 01.04.2004 platí zákonná záručná doba 24 mesiacov.
Za kvalitu predávaného tovaru voči spotrebiteľovy právne zodpovedá predávajúci. Táto zodpovednosť je objektívna t. j. predávajúci sa jej nemôže nijako zbaviť. Zodpovedá aj za chyby, o ktorých nevedel. Nie je rozhodujúce, či ide o chyby zjavné alebo skryté, ktoré sa prejavia až pri používaní veci.
Ak ma vec chyby o ktorých predávajúci vie, je povinný kupujúceho na ne upozorniť
Ak treba, aby sa pri užívaní veci zachovali osobitné pravidlá, napr. ak sa užívanie riadi návodom, predávajúci je povinný poskytnúť kupujúcemu návod na používanie v slovenskom jazyku. Ak túto povinnosť nesplní, je povinný nahradiť kupujúcemu škodu, ktorá z toho vznikla.
Predávajúci je povinný spotrebiteľa riadne informovať o rozsahu, podmienkach a spôsobe uplatnenia reklamácie, vrátane údajov o tom, kde možno reklamáciu uplatniť, ako aj o vykonávaní zaručných opráv
Predávajúci je povinný prijať reklamáciu v ktorejkoľvek svojej prevádzkarni, prípadne na mieste, odkiaľ riadi svoj podnik. Ak je však v záručnom liste uvedený iný podnikateľ na opravu, ktorý je v mieste predávajúceho alebo v mieste pre kupujúceho bližšom, uplatní kupujúci reklamáciu v tejto určenej servisnej firme.
Na žiadosť kupujúceho je predávajúci povinný poskytnúť záruku písomnou formou, t. j. vydať záručný list. Ak to povaha veci umožňuje, postačí namiesto záručného listu vydať doklad o kúpe.Záručný list má obsahovať:
meno a priezvisko, obchodné meno alebo názov predávajúceho
údaje potrebné na uplatnenie zárukyAk záručný list neobsahuje všetky uvedené náležitosti, nespôsobuje to neplatnosť záruky
Vyhlásením v záručnom liste môže predávajúci poskytnúť dlhšiu záručnú dobu, ako je zákonná (t. j. viac ako 24 mesiacov)
Súčasné platné právne predpisy garantujú spotrebiteľovy právo na kúpu bezchybného tovaru. Jednoznačne dávajú spotrebiteľovy právo na to, aby bol tovar bezchybný počas celej záručnej doby a to na základe zodpovednosti predávajúceho za chyby, ktoré sa v tejto dobe vyskytnú.
Občiansky zákonník stanovuje záručné doby, ktoré predávajúci za žiadnych okolností nemôže skrátiť:
24 mesiacov u predaného tovaru
24 mesiacov pri zhotovení veci na zákazku
3 mesiace pri oprave a úprave veci
18 mesiacov pri stavebných opravách a úpravách
3 roky pri zhotovení stavby
12 mesiacov pri predaju použitých vecí
ak je na predávanej veci, jej obale alebo návode k nej pripojenom vyznačená lehota na použitie, záručná doba neskončí pred uplynutím tejto lehoty
pri veciach, ktoré sa rýchlo kazia, treba reklamáciu uplatniť najneskôr nasledujúci deň po kúpe, inak právo zanikne
Záručné doby začínajú plynúť od prevzatia veci kupujúcim. Záruka sa nevzťahuje na chybu, kvôli ktorej bola dojednaná nižšia cena.
Ak pri reklamácii dôjde k výmene tovaru, záručná doba začína plynúť znovu od prevzatia novej veci. To isté platí, ak dôjde k výmene súčiastky, na ktorú bola poskytnutá záruka.
Ak ide o chyby, ktoré sa vyskytujú po kúpe, treba ich vytknúť bez zbytočného odkladu do 6 mesiacov od zistenia chyby, najneskôr od uplynutia určenej záručnej doby. Po uplynutí záručnej doby právo na reklamáciu zanikne. Chyba, ktorá sa prejaví do 6 mesiacov odo dňa prevzatia, sa považuje za chybu, ktorá bola už v deň prevzatia, ak to neodporuje povahe veci alebo ak sa nepreukáže opak.
Spotrebiteľ má právo, aby bola jeho reklamácia vybavená najneskôr do 30 dní. V prípade, že predávajúci túto zákonnú lehotu nedodrží, má spotrebiteľ právo rozhodnúť sa, či bude požadovať výmenu tovaru alebo vrátenie peňazí(§ 623 OZ).
Práva kupujúceho zo zodpovednosti za chyby predanej veci závisia od druhu a povahy chyby vecí.
Občiansky zákonník v tejto súvislosti rozlišuje:
Pri výskyte neodstrániteľnej chyby, ktorá bráni riadnemu užívaniu veci na daný účel, má spotrebiteľ právo buď na výmenu veci alebo na odstúpenie od zmluvy (vrátenie peňazí). Záleží len na kupujúcom, či si uplatní právo na výmenu alebo vrátenie peňazí. Ak si však zvolí jedno z týchto práv, nemôže už túto voľbu sám jednostranne meniť.
Chyby ktoré sa síce odstrániť nedajú, ale nebránia riadnemu užívaniu veci (napr. funkčná ale poškriabaná chladnička) – v takýchto prípadoch má spotrebiteľ právo na primeranú zľavu z ceny. Výška zľavy je vecou dohody medzi kupujúcim a predávajúcim.
POSTUP PRI UPLATNENÍ REKLAMÁCIÍ
Uplatniť reklamáciu bezodkladne v záručnej dobe u predávajúceho alebo v určenom záručnom servise, a ak je to možné, vzhľadom na charakter výrobku, odovzdať reklamovaný tovar pracovníkovy poverenému vybavovať reklamácie. Ak povaha výrobku neumožňuje doručiť výrobok predávajúcemu alebo do servisného strediska, požadovať odstránenie vady na mieste alebo dohodnúť spôsob prepravy výrobku. Kupujúci ma právo na úhradu nevyhnutných nákladov, ktoré mu vznikli v súvislosti s uplatnením reklamácie (§ 598 OZ).
Pri uplatnení reklamácie treba predložiť doklad o kúpe a záručný list v prípade, že bol vydaný.
Pri kúpe vecí, ktoré sú určené na to, aby sa používali po dlhšiu dobu (rôzne technické zariadenia a prístroje, nábytok, kožuchy, bytové zariadenia a doplnky, exkluzívne spoločenské oblečenie, značkové športové potreby…), odporúčame žiadať záručný list.
Spotrebiteľ nemá ďalej používať vec, na ktorej zitil vadu.
Spotrebiteľ je povinný prevziať si tovar po reklamácii v dohodnutej lehote, najneskôr do jedného mesiaca od uplynutia času, keď sa oprava mala vykonať.
PRÁVOMOCI SOI V REKLAMAČNOM KONANÍ – DO 30.6.2007
V súvislosti s vybavovaním reklamácie právo SOI je vymedzené zákonom č. 634/1992 Zb. o ochrane spotrebiteľa v znení neskorších predpisov
SOI môže preverovať
prítomnosť pracovníka (zamestnanca) povereného vybavovať reklamácie po celú prevádzkovú dobu
dodržiavanie lehôt na vybavenie reklamácií
vydanie dokladu o uplatnení reklamácie, na ktorom má byť uvedený spôsob jej vybavenia
vedenie evidencie o reklamáciách
dodržiavanie informačných povinností o rozsahu, podmienkach spôsobe reklamovania
Od 01.07.2007 platí zákon o ochrane spotrebiteľa – zákon č. 250/2007 Z. z. o ochrane spotrebiteľa a o zmene zákona č. 372/1990 Zb. o priestupkoch v znení neskorších predpisov, kde v ustanovení § 18 sú stanovené povinnosti predávajúceho pri uplatnení reklamácie.
Predávajúci je povinný spotrebiteľa riadne informovať o podmienkach a spôsobe reklamácie vrátane údajov o tom, kde možno reklamáciu uplatniť, a o vykonávaní záručných opráv. Reklamačný poriadok musí byť na viditeľlnom mieste dostupnom spotrebiteľovy.
Predávajúci je povinný prijať reklamáciu v ktorejkoľvek prevádzkarni, v ktorej je prijatie reklamácie možné s ohľadom na predávané výrobky alebo poskytované služby, alebo na určenom mieste; to neplatí, ak je navykonanie opravy určená iná osoba.
Predávajúci alebo ním poverený zamestnanec, je povinný vybaviť reklamáaciu ihneď, v zložitých prípadoch do 3 pracovných dní. Do tejto leho sa nezapočítava čas potrebný na odborné posúdenie chyby. Vybavenie reklamácie však nesmie trvať dlhšie ako 30 dní. Po uplynutí tejto lehoty má spotrebiteľ rovnaké práva, akoby išlo o chybu, ktorú nemožno odstrániť. Predávajúci je povinný, ak reklamáciu neuzná do troch pracovných dní, výrobok zaslať na vlastné náklady na odborné posúdenie. Predávajúci je povinný na požiadanie orgánu dozoru zaslanie alebo výsledky odborného posúdenia preukázať. Odborným posúdením je vyjadrenie znalca alebo stanovisko vydané autorizovanou, notifikovanou alebo akreditovanou osobou
Predávajúci je povinný pri uplatnení reklamácie vydať spotrebiteľovy potvrdenie.
Povinnosti hore uvedené v bode 4.) sa vzťahujú aj na osobu, ktorá je určená na vykonanie opravy.
V súlade s ustanovením § 3 ods. 1 – Každý spotrebiteľ má právo na uplatnenie reklamácie.
Podľa ustanovenia § 2 písm. m) – Vybavením reklamácie je ukončenie reklamačného konania odovzdaním:
opraveného výrobku
písomná výzva na prevzatie plnenia, alebo
jej odôvodnené zamietnutie
Podľa ustanovenia § 2 písm. n) – Odborným posúdením je vyjadrenie znalca alebo stanovisko vydané autorizovanou, notifikovanou alebo akreditovanou osobou.
Podľa ustanovenia § 25 združenie (postavenie právnických osôb založených, alebo zriadených na ochranu spotrebiteľa), ktorá spĺňa podmienky podľa ustanovenia zákona o ochrane spotrebiteľa je oprávnené na základe súhlasu spotrebiteľa a spotrebiteľa sprostredkovať riešenie sporov medzi spotrebiteľom a predávajúcim pri vybavovaní reklamácií.
SOI je v súvislosti s reklamáciami od 01.07.2007 opráavnená preverovať:
dodržiavanie informačných povinností, riadne informovať o podmienkach a spôsobe reklamácie v rátane údajov o tom, kde možno reklamáciu uplatniť a či je reklamačný poriadok na viditeľnom mieste dostupnom spotrebiteľovy
prítomnosť zamestnanca povereného vybavovať reklamácie; pri skupinových zájazdoch nepretržitú prítomnosť pracovníka oprávneného vybavovať reklamácie po celý čas zájazdu
dodržiavanie max. 30-dňovej lehoty na vybavenie reklamácie
ak reklamáciu predávajúci neuzná do troch pracovných dní, preukázať zaslanie výrobku na vlastné náklady na odborné posúdenie; Odborným posúdením je vyjadrenie znalca alebo stanovisko vydané autorizovanou, notifikovanou alebo akreditovanou osobou. Táto povinnosť sa vzťahuje aj na osobu, ktorá je určená na vykonanie opravy
vydanie potvrdenia o uplatnení reklamácie
vydanie písomného dokladu o vybavení reklamácie, najneskôr do 30 dní od dátumu uplatnenia reklamácie
vedenie evidencie o reklamáciách. Evidencia o reklamácii musí obsahovať údaje o dátume uplatnenia reklamácie, dátume a spôsobe vybavenia reklamácie
SOI nie je oprávnená vstupovať do reklamačného konania, posudzovať reklamovaný tovar, ani rozhodovať o opodstatnenosti reklamácie
SOI poskytuje telefonické, písomné i osobné poradenstvo pre spotrebiteľov na všetkých svojich pracoviskách (pozri organizačnú štruktúru alebo kontakt).
Orgánom alternatívneho riešenia sporov zo zákona sú Úrad pre reguláciu sieťových odvetví, Úrad pre reguláciu elektronických komunikácií a poštových služieb s Slovenská obchodná inšpekcia. Slovenská obchodná inšpekcia je navyše v postavení tzv. reziduálneho subjektu, čo znamená, že bude oprávnená riešiť aj také spory, pri ktorých nie je určená kompetencia iných orgánov, okrem sporov vyplývajúcich zo zmlúv o poskytnutí finančných služieb.
Názov subjektu Slovenská obchodná inšpekcia
Sídlo subjektu Prievozská 32, 827 99 Bratislava 27
IČO 17 33 19 27
Dátum zápisu do zoznamu 01.02.2016
Adresa na podávanie podaní v elektronickej podobe
+ 421 2 582 72 123
+421 2 582 72 141
Fax +421 2 534 14 996
Od 1. februára 2016 funguje na Slovensku nový systém alternatívneho riešenia spotrebiteľských sporov, vytvorený zákonom č. 391/2015 Z. z. o alternatívnom riešení spotrebiteľských sprov (ARS).
Sieť subjektov zapísaných v zozname, na ktoré sa v prípade problému s predávajúcim môžu spotrebitelia obrátiť v prípade, že majú problém so zakúpeným výrobkom alebo zlužbou. Subjekty riešia spor mimosúdne, proces je menej formálny, pričom však musia dodržať postup upravený v zákone.
Zákon sa zaviazali dodržiavať práve subjekty zapísané v zozname. Popri týchto „notifikovaných/certifikovaných“ subjektoch zapísaných v zozname však exitujú aj iné osoby (fyzické aj právnické), ktoré riešia spotrebiteľské spory alternatívne resp. mimosúdne. Pokiaľ však tieto osoby nie sú zapísané v zozname, nemusia zákon o ARS dodržiavať a napríklad predávajúci nie sú uvedeným zákonom zaviazaní poskytovať im súčinnosť. Z toho dôvodu odporúčame vždy si overiť, či figuruje daná osoba v zozname.
Pokiaľ spotrebiteľ nie je spokojný s tým ako mu predávajúci vybavil reklamáciu, alebo sa domnieva, že predávajúci porušil jeho práva, má možnosť obrátiť sa na predávajúceho so žiadosťou o nápravu. Ak na túto žiadosť predávajúci do 30 dní od dňa odoslania neodpovie alebo na ňu odpovie zamietavo, spotrebiteľ sa môže s návrhom na začatie ARS obrátiť na príslušný subjekt.
Subjekt návrh preskúma aby zistil, či môže začať ARS alebo či návrh odmietne na základe dôvodov, ktoré má stanovené v pravidlách ARS. O odmietnutí subjekt spotrebiteľa informuje. Po začatí ARS subjekt kontaktuje obe strany sporu a snaží sa spor medzi nimi vyriešiť, a to hľadaním kompromisov tak, aby boli dodržané práva dotknutých osôb, Pri ARS subjekt v záujme čo najrýchlejšieho vyriešenia sporu oslovuje strany sporu najmä elektronicky alebo telefonicky; subjekt by mal spor vyriešiť do 90 dní (pri zložitých prípadoch je možné predĺženie lehoty).
Cieľom ARS je nájsť kompromisné riešenie pre strany sporu a dopomôcť im tak k uzavretiu súkromnoprávnej dohody. Pokiaľ sa však strany sporu nedohodnú, avšak je porušenie práv spotrebiteľa zjavné, subjekt vypracuje pre spotrebiteľa odôvodnené stanovisko, kde mu objasní jeho práva a ktoré mu môže poslúžiť ako podklad na vypracovanie návrhu na začcatie súdneho konania.
Dátum zápisu do zoznamu Názov subjektu Príslušnosť Poplatok
1.2.2016 Slovenská obchodná inšpekcia
vymedzenie § 3. ods. 2 písm. b) zákona
spory ktoré nie je príslušný ani Úrad pre reguláciu elektronických komunikácií a poštových služieb okrem sporov vyplývajúcich zo zmlúv o poskytnutí finančných služieb
1.2.2016 Úrad pre reguláciu sieťových odvetví
vymedzenie § 3. ods. 2 písm. a) zákona
spory vyplývajúce zo zmlúv o pripojení do distribučnej sústavy, zmlúv o pripojení do distribučnej siete, zmlúv o združenej dodávky elektriny, zmlúv o združenej dodávky plynu, zmlúv o dodávke a odbere tepla, zmlúv o dodávke pitnej vody a zmlúv o odvádzaní odpadovej vody uzatvorených so subjektom vykonávajúcim regulovanú činnosť podľa osobitného predpisu
1.2.2016 Úrad pre reguláciu elektronických komunikácií a poštových služieb
vymedzenie § 3. ods. 2 písm. c) zákona
8.2.2016 Spoločnosť ochrany spotrebiteľov (S.O.S) Poprad všetky druhy spotrebiteľských sporov 0€
7.4.2016 Bankový ombudsman Slovenskej bankovej asociácie spotrebiteľské spory medzi klientom (spotrebiteľom) a bankou (členom Slovenskej bankovej asociácie)
Otváracie hodiny počas vianočných sviatkov v roku 2018
Nová webová stránka spoločnosti
+421 43 421 38 13
+421 43 421 38 14
+421 43 421 38 15
+421 43 421 38 06
+421 43 421 38 07
+421 43 421 38 11
bkl@bkl.sk

References: § 18
 § 3
 § 2
 § 2
 § 25
 § 3
 § 3
 § 3